《奉使契丹二十八首 燕山》
宋代·苏辙

燕山如长蛇，千里限夷汉。
首衔西山麓，尾挂东海岸。
中开哆箕西，末路牵一线。
却顾汝漠平，南来独飞雁。
居民异风气，自古习耕战。
上论召公奭，礼乐比姬旦。
次称望诸君，术略亚狐管。
子丹号无策，亦数游侠冠。
割弃何人斯，腥臊久不澣。
哀哉汉唐余，左衤任今已半。
玉帛非足云，子女罹蹈践。
区区用戎索，久尔縻郡县。
従来帝王师，要在侮亡乱，攻坚甚攻玉，乘瑕易冰泮。
中原但常治，敌势要自变。
会当挽天河，洗此生齿万。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。